ai4bharat/Pralekha huggingface dataset:
ஜல்சக்தி அமைச்சகம்
2020-21ஆம் ஆண்டில் அனைத்து ஊரக வீடுகளுக்கும் குடிநீர்க்குழாய் இணைப்பு வழங்க புதுச்சேரி திட்டம்
புதுச்சேரியின் 2020-21ஆம் நிதியாண்டுக்கான வருடாந்திர செயல்திட்டத்துக்கு மத்திய அரசின் தேசிய ஜல்ஜீவன் திட்டம் ஒப்புதல் வழங்கியுள்ளது. 2020-21ஆம் ஆண்டில் மீதமுள்ள வீடுகளுக்குக் குடிநீர்க் குழாய் இணைப்பு வழங்க புதுச்சேரி திட்டமிட்டுள்ளது. இந்தப் பணிக்கு, கோவிட்-19 தொற்றையும் பொருட்படுத்தாமல் ஊரக அளவிலான உள்ளூர்த் திட்டக்குழுவினர் முழுவீச்சில் செயல்படுகின்றனர். சமூக இடைவெளியைப் பின்பற்றி கிராமங்களில் கிராமசபைக் கூட்டங்கள் நடக்கின்றன. குடிநீர் விநியோக முறையின் திட்டமிடல், அமல்படுத்துதல், நிர்வாகம், செயல்பாடு மற்றும் பராமரிப்பு ஆகியவை நீண்டகாலம் பயனளிப்பதை உறுதி செய்ய உள்ளூர் குழுவினர் முக்கியப் பங்காற்றுவர். கிராமங்களில் குடிநீர் விநியோகம் முறையாக வருவதைக் கண்காணிக்கவும் மற்றும் பராமரிக்கும் பொறுப்பையும் எடுத்துக் கொள்ள உள்ளூர் குழுவினர் ஊக்குவிக்கப்படுகின்றனர். பாரம்பரிய நீர்நிலைகளைச் சீரமைப்பதற்கு மட்டும் முக்கியத்துவம் அளிக்காமால், நீர்சுத்திகரிப்பு மற்றும் மறுபயன்பாடு ஆகியவற்றிலும் உரிய கவனம் செலுத்தப்படுகிறது.
ஜல்ஜீவன் திட்டத்தின் கீழ், குடிநீர்ப் பரிசோதனைமையங்கள் பல இடங்களில் அமைக்கப்பட்டு வருகின்றன. குடிநீரின் தரத்தைக் கண்காணிக்க உள்ளூர்க் குழுவினர் ஈடுபடுத்தப்படுகின்றனர். அவர்களுக்கு அதிகாரம் அளிக்க விதிமுறைகள் உருவாக்கப்பட்டுள்ளன. அதற்கான செயல்திட்டம், உபகரணங்கள் கொள்முதல், அவற்றை மக்களுக்கு விநியோகித்தல், ஒவ்வொரு கிராமத்திலும் 5 பெண்களை அடையாளம் காணுதல், களப் பரிசோதனைக்கருவிகள் பயன்பாடு குறித்து பெண்களுக்குப் பயிற்சி போன்றவற்றின் மூலம் உருவாக்கப்படுகிறது. அப்போது தான் கிராமங்களில் குடிநீர் விநியோக அளவைப் பரிசோதிக்கமுடியும்.
ஊரகப் பகுதிகளில் 24 மணி நேரமும் குடிநீர் சேவையை வழங்குவதில் கவனம் செலுத்த புதுச்சேரி யூனியன் பிரதேசத்துக்கு அறிவுறுத்தப்பட்டுள்ளது. அப்போதுதான், கிராமங்கள் சேவை விநியோகத்தில் கவனம் செலுத்திச் செயல்பட முடியும். கிராமங்களில் குடிநீர் விநியோகத்துக்காக பொருள்கள் இணைப்பு அடிப்படையில் கண்காணிப்பை மேற்கொள்ளவும் திட்டமிடப்பட்டுள்ளது.
முழு வீச்சிலான கோடை, பருவமழை நெருங்குதல், கோவிட்-19 தொற்று காலத்தில், கிராமங்களுக்குத் திரும்பியுள்ள புலம்பெயர்ந்த தொழிலாளர்களுக்கு வாழ்வாதாரம் அளிப்பது முக்கியம். அவர்களுக்குக் குடிநீர் விநியோகம் தொடர்பான வேலைகள், குறிப்பாக ஒவ்வொரு கிராமத்தில் நீர்ப்பாதுகாப்புப் பணிகள் வழங்குவதன் மூலம், அது போதிய நிலத்தடி நீரை உறுதிசெய்து, நீர்ப்பாதுகாப்புக்கு வழி வகுக்கும். விவசாயத்துக்குத் தண்ணீர் கிடைக்கும் மற்றும் மிக முக்கியமாக ஒவ்வொரு ஊரக வீட்டுக்கும் குடீநீர் வசதிக்கு உதவும்.
(Visitor Counter : 199
தொழிலாளர் மற்றும் வேலைவாய்ப்பு அமைச்சகம்
கொவிட்-19 பெருந்தொற்றால் ஏற்படும் பொது பிரச்சினைகளை களைய நாம் தொடர்ந்து பணியாற்ற வேண்டும்: ஜி-20 கூட்டத்தில் திரு கங்க்வார்
கொவிட்-19 பெருந்தொற்றால் ஏற்படும் பொது பிரச்சினைகளை களைய நாம் தொடர்ந்து இணைந்து பணியாற்ற வேண்டும் என்று ஜி-20 உறுப்பு நாடுகளுக்கு தொழிலாளர் நலம் மற்றும் வேலைவாய்ப்பு இணை அமைச்சர்  திரு சந்தோஷ் கங்க்வார் அறைகூவல் விடுத்தார்.
ஜி-20 தொழிலாளர்கள் மற்றும் வேலைவாய்ப்பு அமைச்சர்கள் மெய்நிகர் மாநாட்டில் நேற்று மாலை காணொலி காட்சி மூலம் பேசிய திரு கங்க்வார் இவ்வாறு கூறினார்.
கொவிட்-19 புதிய செயல்பாடுகளுக்கு வழிவகுத்துள்ளதாகவும், நாம் பணியாற்றும் முறையை மாற்றியுள்ளதாகவும் அவர் மேலும் தெரிவித்தார். பெருந்தொற்றால் பாதிப்படைந்த தொழிலாளர்களுக்கு உதவுவதற்காக, அவர்களின் ஊதியங்களை முறையாக வழங்குமாறு நிறுவனங்களை இந்திய அரசு ஊக்குவித்ததாக அமைச்சர் தெரிவித்தார்.
மேலும், தற்காலிக தங்குமிடங்கள், உணவு மற்றும் மருத்துவ வசதிகள் ஆகியவை தொழிலாளர்களுக்கு செய்யப்பட்டதாகவும், இடம்பெயர்ந்த தொழிலாளர்களுக்கு உணவுப் பொருட்களை வழங்குவதற்காக 'ஒரே நாடு ஒரே குடும்ப அட்டை' திட்டம் அறிமுகப்படுத்தப்பட்டுள்ளதாகவும் அவர் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653260
(Visitor Counter : 108
ஆயுஷ்
யோகா மற்றும் பாரம்பரிய மருத்துவத்தில் உலகத்தலைமை ஏற்கும் உயரிய நிலையில் இந்தியா உள்ளது-திரு சர்பானந்த சோனோவால்
எட்டாவது சர்வதேச யோகா தினத்திற்கு நூறு நாட்கள் இருக்கும் நிலையில், யோகா மகோத்சவம் என்னும் 100 நாள் கீழ் நோக்கி என்னும் நிகழ்ச்சியை மத்திய ஆயுஷ், துறைமுகங்கள், கப்பல் மற்றும் நீர்வழிகள் துறை அமைச்சர் திரு சர்பானந்த சோனோவால் இன்று தொடங்கிவைத்தார். ஹரியானா முதலமைச்சர் திரு மனோகர் லால் கட்டார், சிக்கிம் முதலமைச்சர் திரு பிரேம் சிங் தமாங், மத்திய தொழிலாளர் மற்றும் வேலைவாய்ப்புத் துறை அமைச்சர் திரு பூபேந்திர யாதவ், ஆயுஷ் இணையமைச்சர் டாக்டர் முன்ஜ்பாரா மகேந்திரபாய், வெளியுறவு மற்றும் கலாச்சாரத்துறை இணையமைச்சர் திருமதி மீனாட்சி லேகி உள்ளிட்டோர் நிகழ்ச்சியில் கலந்து கொண்டனர்.
இந்த ஆண்டு சர்வதேச யோகா தின இயக்கம், உலகம் முழுவதும், 100 நாள் மையப்பொருள், 100 நகரங்கள், 100 அமைப்புகள் என வரும் ஜூன் 21 வரை நடைபெறும். 75-வது சுதந்திர தினத்தைக் கொண்டாடும் விடுதலையின் அமிர்தப்பெருவிழாவைக்குறிக்கும் வகையில், இந்த ஆண்டு 75 பாரம்பரிய, கலாச்சாரப் பெருமை கொண்ட 75 நகரங்களில் ஜூன் 21-ம்தேதி யோகா நிகழ்ச்சிகள் நடைபெறும்.
நிகழ்ச்சியில் பேசிய மத்திய அமைச்சர் திரு சர்பானந்த சோனோவால், யோகா மற்றும் பாரம்பரிய மருத்துவத்தில் உலகத்தலைமை ஏற்கும் உயரிய நிலையில் இந்தியா உள்ளது என்றார். உலக சுகாதார அமைப்பின் பாரம்பரிய மருத்துவத்துக்கான உலக மையம் இந்தியாவில் அமைக்கப்படவுள்ளது என்று அவர் தெரிவித்தார்.
மேலும் கூடுதல் விவரங்களுக்கு ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1805537
குடியரசுத் துணைத் தலைவர் செயலகம்
மற்றவர்கள் நம்மை அளவிட அனுமதிக்க முடியாது - குடியரசு துணைத் தலைவர்
நாட்டிற்குள்ளும், வெளியிலும் உள்ளவர்கள் நம்மை அளவிட முயற்சிப்பதாகக் குறிப்பிட்ட குடியரசுத் துணைத்தலைவர் திரு.ஜெகதீப் தன்கர் , உலகின் அமைதி, ஸ்திரத்தன்மை மற்றும் நல்லிணக்கத்தை இந்தியா நம்புவதால், நம் நாட்டின் எழுச்சி சில பகுதிகளில் ஜீரணிக்க முடியாததாக உள்ளதெனக் கூறினார்.
தேசத்தின் மீது அக்கறை இல்லாத சில நபர்கள் நமது நாட்டை களங்கப்படுத்துவதோடு குறுகிய பார்வை கொண்டிருப்பதாகவும் அவர் குற்றம் சாட்டினார். “இந்தியா வளர்ச்சி பெறவில்லை என்று கூறுவது அடிப்படை யதார்த்தத்தை புறக்கணிப்பதாகும். மக்களின் திருப்தி மற்றும் அவர்களின் வாழ்க்கை மேம்பாடு ஆகியவற்றில் எங்களின் எழுச்சி தெளிவாகத் தெரிகிறது,” என்று அவர் மேலும் கூறினார்.
இந்தியப் பாதுகாப்பு சேவை பயிற்சி பெறுவோருடன் உரையாடிய திரு.தன்கர், டிஜிட்டல் பரிவர்த்தனைகள், இணையப் பயன்பாடு, உள்கட்டமைப்பு மற்றும் உணவுப் பாதுகாப்பு போன்ற பல்வேறு துறைகளில் நாட்டின் பல சாதனைகளைப் பட்டியலிட்டார். சமீபத்தில் திறக்கப்பட்ட புதிய பாராளுமன்றக“ கட்டிடம் பற்றி குறிப்பிட்ட அவர், அனைத்து வசதிகளுடன் கூடிய இந்த பிரம்மாண்டமான கட்டடம் இரண்டரை ஆண்டுகளில் கட்டி முடிக்கப்பட்டதாகக் கூறினார்.
சவால் அல்லது சோதனை எதுவாக இருந்தாலும், தேசத்தை எப்போதும் முதன்மையாக வைத்திருக்குமாறு அவர் கேட்டுக்கொண்டார். "நீங்கள் உயிர்வாழ வேண்டிய அளவிற்கு மட்டுமே பொருள் தேவை. அதையும் தாண்டி தாய்நாட்டிற்குச் சேவை செய்வதிலும், மற்றவருக்குச் சேவை செய்வதிலும் மனநிறைவு இருக்கிறது” என்று அவர் கூறினார்.
----
AD/CR/KPG
(Visitor Counter : 80
சிறப்பு சேவைகள் மற்றும் கட்டுரைகள்
தேசிய அஞ்சல்தலை கண்காட்சியின் முன்னோட்டமாக சென்னையில் சிறிய அளவிலான கண்காட்சி
AMRITPEX- 2023 என்ற தேசிய அஞ்சல்தலை கண்காட்சி நடைபெறவுள்ள நிலையில், அதன் முன்னோட்டமாக சிறிய அளவிலான அஞ்சல் தலை கண்காட்சி சென்னை அண்ணாசாலை தலைமை அஞ்சல் அலுவலகத்தில் உள்ள அஞ்சல்தலை அருங்காட்சியி் பணியகத்தில் 26.01.2023 முதல் 28.01.2023 வரை நடைபெறவுள்ளது. புவிசார் குறியீடு பெற்ற பொருட்கள், அறியப்படாத சுதந்திரப் போராட்ட வீரர்கள் உள்ளிட்டோரின் புகைப்படத்துடன வெளியிடப்பட்ட அஞ்சல்தலை மற்றும் அஞ்சல் உறைகளும், இந்திய சர்வதேச உறவுகள் தொடர்பான அஞ்சல்தலை மற்றும் அஞ்சல் உறைகளும் பார்வைக்கு வைக்கப்பட உள்ளன.
பல்வேறு அஞ்சல்தலைகளைக் கொண்டு தயாரிக்கப்பட்ட துணை பொருட்களும் இந்த கண்காட்சியில் வெளியிடப்பட உள்ளன. மேலும் பள்ளிக் குழந்தைகளுக்கான அஞ்சல்தலை சேகரிப்பு தொடர்பான போட்டிகளும் நடத்தப்பட உள்ளன. தபால்தலை சேகரிப்பாளர்கள், பள்ளிக் குழந்தைகள் மற்றும் பொதுமக்கள் இந்த வாய்ப்பைப் பயன்படுத்திக்கொண்டு அஞ்சல்தலை மற்றும் அஞ்சல் உறைகளை வாங்கிப் பாதுகாக்குமாறு கேட்டுக்கொள்ளப்படுகின்றனர்.
--------
AP/PLM/KPG/KRS
(Visitor Counter : 89
ஜல்சக்தி அமைச்சகம்
அணை பாதுகாப்பு
அணை பாதுகாப்பு சட்டம் என்பது குறிப்பிட்ட சில அணைகள் மீதான மாநிலத்தின் உரிமையை எந்த வகையிலும் மாற்றவோ அல்லது நீர்த்துப் போகவோ செய்யாது என்பதுடன், மாநிலங்களால் மேற்கொள்ளப்படும் அன்றாட பணிகள் மற்றும் அணைகளின் மேலாண்மையில் எந்த பாதிப்பையும் ஏற்படுத்தாது என மத்திய ஜல் சக்தித் துறை இணையமைச்சர் திரு.பிஷ்வேஸ்வர் டூடு தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் அவர் இதனைத் தெரிவித்துள்ளார்.
அணை பாதுகாப்பு என்பது அந்த அணைகளுக்கு உரிமையாளர்களான சம்பந்தப்பட்ட மாநில அரசுகளை சார்ந்ததாகும். அணை பாதுகாப்பு சட்டம் 2021, இந்தியாவில் உள்ள குறிப்பிட்ட அணைகளை முறையான கண்காணிப்பு, ஆய்வு, செயல்பாடு மற்றும் பராமரிப்பு செய்வதன் மூலம் பேரழிவு ஏற்படுத்துவது தொடர்பான தோல்விகளிலிருந்து அமைப்பு ரீதியாக தடுப்பதற்கான நடைமுறையை வழங்குகிறது என்றும் அவர் கூறியுள்ளார். தேசிய அணை பாதுகாப்புக் குழுவில் மாநில அரசுகளின் 7 பிரதிநிதிகள் உட்பட 21 உறுப்பினர்கள் இடம் பெற்றிருப்பதாகவும், மாநில அளவிலும் அணை பாதுகாப்புக் குழு மற்றும் அணை பாதுகாப்பு அமைப்பு ஒன்றை ஏற்படுத்துவது கட்டாயமாக்கப்பட்டிருப்பதாகவும் அமைச்சர் திரு.பிஷ்வேஸ்வர் டூடு தமது பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814498
உள்துறை அமைச்சகம்
எல்லை காவல் படையின் கூடுதல் தலைமை இயக்குனராக திரு. நசிர் கமல் நியமனம்
திரு. நசிர் கமல், இந்திய காவல் பணி  எல்லை காவல் படையின் கூடுதல் தலைமை இயக்குனராக நியமனம் செய்யப்பட்டுள்ளார். அவர் பதவி ஏற்ற நாளில் இருந்து நான்கு ஆண்டுகளுக்கோ அல்லது அடுத்த ஆணை வரும் வரையோ அவர் இந்த பதவியில் பணியாற்றுவார்.
இளைஞர் நலன் மற்றும் விளையாட்டு அமைச்சகம்
இளைஞர் 20குழுவின் முதலாவது கூட்டம் குவஹாத்தியில் பிப்ரவரி 6 முதல் 8 வரை நடைபெறுகிறது
ஜி20 உச்சிமாநாட்டை ஒட்டி இந்தியா முதன்முறையாக இளைஞர்  உச்சிமாநாட்டை நடத்துவதால், ஒய்20 குழுவின் முதல் கூட்டம் 2023 பிப்ரவரி 6 முதல் 8 வரை குவஹாத்தியில் நடைபெறும். 2023 ஆகஸ்ட் மாதம் நடைபெறும் இறுதி இளைஞர்-20 உச்சி மாநாட்டிற்கு முன்னதாக இந்தியா முழுவதும் ஐந்து ஒய்20 கருப்பொருட்களில் களில் நடத்தப்படும் பல்வேறு சந்திப்புகளில் இதுவே முதலாவதாகும். அசாமில் நடைபெறும் 3 நாள் நிகழ்ச்சியில் உலகம் முழுவதிலுமிருந்து 250க்கும் அதிகமான பிரதிநிதிகள் பங்கேற்க உள்ளனர். இது, பருவநிலை மாற்றம் மற்றும் பேரிடர் அபாயக் குறைப்பு; சமாதானத்தை கட்டியெழுப்புதல் மற்றும் நல்லிணக்கம்; ஜனநாயகம் மற்றும் ஆரோக்கியம், நல்வாழ்வு மற்றும் விளையாட்டுகளில் இளைஞர்கள் என்ற எதிர்காலப் பணியின் ஐந்து கருப்பொருள்களில் கவனம் செலுத்தும்.
2023, பிப்ரவரி 7 அன்று ஐஐடி-குவஹாத்தியில் நடைபெறும் மத்திய நிகழ்வில், பல்வேறு பல்கலைக்கழகங்கள் /கல்லூரிகளின் போட்டிகளில் பரிசு வென்றவர்கள் உட்பட 400 பங்கேற்பாளர்கள் கலந்துகொள்வார்கள, புதுமைகள் மற்றும் தொழில்துறை-கல்வித் தொடர்பைப் புரிந்துகொள்வதற்கு வழிகாட்டப்படுவார்கள். பகிரப்பட்ட எதிர்காலத்திற்கான யோசனைகளைப் பரிமாறிக் கொள்வதற்காக சர்வதேச இளைஞர் பிரதிநிதிகளுடன் உரையாடுவதற்கான வாய்ப்பையும் அவர்கள் பெறுவார்கள்.
விவசாயத்துறை அமைச்சகம்
ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சத்திஸ்கர், ஹரியானா மற்றும் பீகார் ஆகிய மாநிலங்களில் 14 ஜூலை, 2020 வரை 3,15,636 ஹெக்டேர் நிலப்பரப்பில் வெட்டுக்கிளிக் கட்டுப்பாடு நடவடிக்கைகள் செயல்படுத்தப்பட்டன
11 ஏப்ரல், 2020 முதல் 14 ஜூலை, 2020 வரை, ராஜஸ்தான், மத்தியப் பிரதேசம், பஞ்சாப், குஜராத், உத்திரப்பிரதேசம் மற்றும் ஹரியானா ஆகிய மாநிலங்களில் 1,68,315 ஹெக்டேர் நிலப்பரப்பில் வெட்டுக்கிளி வட்டார அலுவலகங்களால் கட்டுப்பாடு நடவடிக்கைகள் செயல்படுத்தப்பட்டன. ஜூலை 14, 2020 வரை, ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சத்திஸ்கர், ஹரியானா மற்றும் பீகார் ஆகிய மாநிலங்களில் 1,47,321 ஹெக்டேர் நிலப்பரப்பில் மாநில அரசுகளால் கட்டுப்பாடு நடவடிக்கைகள் மேற்கொள்ளப்பட்டன.
மருந்து தெளிப்பான் கருவிகள் பொருத்தப்பட்ட வாகனங்களுடன் 70 கட்டுப்பாட்டுக் குழுக்களும், 200-க்கும் அதிகமான மத்திய அரசுப் பணியாளர்களும், 50 தொழில்நுட்ப அலுவலர்களும் மற்றும் ஒப்பந்த அடிப்படையில் 22 ஓட்டுநர்களும் வெட்டுக்கிளிக் கட்டுப்பாடு நடவடிக்கைகளில் ஈடுபட்டுள்ளனர். மேலும், 15 புதிய உல்வாமாஸ்ட் தெளிப்பான்கள் இங்கிலாந்தில் இருந்து இந்தியா வந்துள்ளன.
அதோடு, ராஜஸ்தானில் உள்ள பார்மர், ஜெய்சால்மர், பிகானெர், நாகவுர் மற்றும் பலோடி ஆகிய இடங்களில் உயரமான மரங்கள் மற்றும் அணுகமுடியாத இடங்களில் இருக்கும் வெட்டுக்கிளிகளின் செயல்மிகு கட்டுப்படுத்துதலுக்காக 15 ஆளில்லாத விமானங்களுடன் 5 குழுக்கள் அனுப்பப்பட்டுள்ளன. பட்டியலிடப்பட்ட பாலைவனப் பகுதியில் தேவைக்கேற்ப பயன்படுத்துவதற்காக ஒரு பெல் ஹெலிகாப்டரும் அனுப்பப்பட்டுள்ளது. எம் ஐ-17 ரக ஹெலிகாப்டரைப் பயன்படுத்தி இந்திய விமானப்படையும் வெட்டுக்கிளிக்கு எதிரான நடவடிக்கையில் சோதனைகளைச் செய்து கொண்டிருக்கிறது.
குஜராத், உத்திரப்பிரேதசம், மத்தியப்பிரதேசம், மகாராஷ்டிரா, சத்திஸ்கார், பீகார் மற்றும் ஹரியானா ஆகிய மாநிலங்களில் குறிப்பிடத்தகுந்த அளவில் பயிர்ச் சேதம் ஏற்பட்டதாகத் தகவல்கள் இல்லை. எனினும், ராஜஸ்தானில் சில மாவட்டங்களில் சில சிறிய அளவிலான பயிர்ச் சேதங்கள் ஏற்பட்டுள்ளதாகத் தெரிவிக்கப்பட்டுள்ளது
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.10 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.10 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.54 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860728
பாதுகாப்பு அமைச்சகம்
88-வது விமானப் படை தினக் கொண்டாட்டம்
தனது 88-வது ஆண்டு விழாவை 2020 அக்டோபர் 8 அன்று இந்திய விமானப்படை கொண்டாடுகிறது. இதையொட்டி, பல்வேறு விமானங்கள் பங்குபெறும் வான் சாகச நிகழ்ச்சி நடைபெறும்.
இந்த நிகழ்ச்சி காசியாபாத்தில் உள்ள விமானப் படை தளத்தில் நடைபெறுவதையொட்டி, 2020 அக்டோபர் 1 அன்று ஒத்திகை நடத்தப்பட்டது.
விமானப்படை தினத்தின் கொண்டாட்டங்களின் போது விமானங்கள் தாழ்வாக பறக்கும் என்பதால், தில்லி, காசியாபாத் மற்றும் அருகிலுள்ள பகுதிகளில் வசிக்கும் மக்கள் உணவுப் பொருட்களை வெளியில் வீச வேண்டாம் என்று கேட்டுக் கொள்ளப்படுகிறார்கள்.
ஏனென்றால், உணவுப் பொருட்களை வெளியில் வீசினால், அவற்றை உண்பதற்காக பறவைகள் வரும். இதன் மூலம் விமானங்களுக்கு பாதிப்பு ஏற்படலாம். மேலும், இறந்த விலங்குகளின் உடல்கள் வெளியிடங்களில் தென்பட்டால் 9559898963 என்ற எண்ணை தொடர்பு கொள்ள மக்கள் கேட்டுக்கொள்ளப்படுகிறார்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660945
நுகர்வோர் நலன், உணவு மற்றும் பொது விநியோகம் அமைச்சகம்
அத்தியாவசியப் பொருட்களின் விலை கண்காணிப்பு குறித்த தேசிய அளவிலான திறன் கட்டமைப்பு பயிலரங்கத்திற்கு நுகர்வோர் நலத்துறை ஏற்பாடு செய்திருந்தது
புதுதில்லியில், 2022 செப்டம்பர் 30 அன்று அத்தியாவசியப் பொருட்களின் விலை கண்காணிப்பு குறித்த தேசிய அளவிலான திறன் கட்டமைப்பு பயிலரங்கத்திற்கு நுகர்வோர் நலத்துறை ஏற்பாடு செய்திருந்தது. புவியியல் சார்ந்து விலைவிவர சேகரிப்பை அதிகப்படுத்துவது, விலை தரவுகளின் தரத்தையும் பகுப்பாய்வு பயன்களையும் மேம்படுத்துவது என்ற முன்முயற்சியின் ஒரு பகுதியாக இந்தப் பயிலரங்கு அமைந்தது. விலை தரவுகளின் முக்கியத்துவத்தை மாநிலத் தொடர்பு அதிகாரிகளுக்கு எடுத்துரைப்பது, விலை விவர சேகரிப்பின் நடைமுறையை அவர்களிடம் பிரபலப்படுத்துவது, விலை விவரசேகரிப்பு மையங்களுக்கு மண்டல மற்றும் மாநில அளவில் திறன் கட்டமைப்புப் பயிலரங்குகளை உறுதிசெய்யத் திட்டமிடுவது ஆகியவை இந்தப் பயிலரங்கின் முக்கிய நோக்கமாக இருந்தன.
தொடக்க நிகழ்வில் உரையாற்றிய நுகர்வோர் நலத்துறை செயலாளர் திரு ரோகித் குமார் சிங், விலை விவர சேகரிப்பு மற்றும் தகவல் அனுப்புதல் விஷயத்தில் அனைத்து மாநிலப் பிரதிநிதிகளின் மெச்சத்தக்க பணிகளைப் பாராட்டினார். விலை விவர சேகரிப்புத் தரம், விலை கண்காணிப்பு ஆகியவற்றின் முக்கியத்துவத்தை வலியுறுத்திய அவர், இந்தத் தரவுகள் பல்வேறு கொள்கை முடிவுகளுக்கு பயனுடையதாக இருக்கும் என்றார். விலை விவர சேகரிப்பில் தரம் மற்றும் தொடர்ச்சியான செயல்பாட்டில் கவனம் செலுத்துமாறு மாநிலத் தொடர்பு அதிகாரிகளை அவர் கேட்டுக்கொண்டார். நாட்டின் அனைத்து மாவட்டங்களிலும் விலை விவர சேகரிப்பு மையங்கள் இருப்பது பற்றி குறிப்பிட்ட அவர், இவை சிறந்த தகவல் பரிமாற்றத்தை அளிப்பதாகத் தெரிவித்தார்.
விலை கண்காணிப்புத் தரவு அமைப்பை மேம்படுத்துவதற்கு ஆசிய வளர்ச்சி வங்கி தொழில்நுட்ப உதவியை வழங்கி வருகிறது. இவ்வங்கியால் அளிக்கப்பட்டுள்ள ஆதரவு விவரங்களை திரு கிருஷ்ணன் சிங் ராதேலா தமது உரையில் குறிப்பிட்டார். சமூகப் பாதுகாப்புக்கு விலை கண்காணிப்பின் முக்கியத்துவத்தையும் அவர் விவரித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://www.pib.gov.in/PressReleasePage.aspx?PRID=1864013
பிரதமர் அலுவலகம்
ஜப்பானின் என்இசி கார்ப்பரேஷன் தலைவர் நோபுஹிரோ எண்டோவுடன் பிரதமர் மோடி சந்திப்பு
அரசு முறைப் பயணமாக ஜப்பான் நாட்டுக்கு சென்றுள்ள பிரதமர் மோடி அங்கு பல்வேறு துறைகளைச் சேர்ந்த தலைவர்களை சந்தித்து பேச்சுவார்த்தை நடத்தி வருகிறார்.
அதன்ஒரு பகுதியாக, ஜப்பான் நாட்டின் தகவல் தொழில்நுட்பம் மற்றும் மின்னணுவியல் நிறுவனத்தின் தலைவர் நோபுஹிரோ எண்டோவை, ஜப்பான் தலைநகர் டோக்கியோவில் சந்தித்துப் பேசினார்.
அப்போது, இந்தியாவின் தொலைத்தொடர்புத் துறையில், முக்கியமாக சென்னை - அந்தமான் மற்றும் நிக்கோபார் தீவுகளிடையேயும், கேரளாவின் கொச்சி - லட்சத்தீவுகளிடையேயும் அமைக்கப்பட்டு வரும் ஆப்டிகல் ஃபைபர் கேபிள் பணியில், என்இசி கார்ப்பரேஷன் அளித்து வரும் பங்களிப்பை வெகுவாக பாராட்டினார்.
தொழில்துறை உள்ளிட்ட பல்வேறு துறைகளில், இந்தியாவில் மேற்கொள்ளப்பட்டு வரும் சீர்திருத்தங்கள் குறித்து என்இசி கார்ப்பரேஷன் அதிகாரிகளுக்கு பிரதமர் மோடி எடுத்துரைத்தார். வளர்ந்து வரும் மற்றும் புதிய தொழில்நுட்பங்களில் இந்தியாவில் உள்ள வாய்ப்புகள் குறித்தும் பேச்சுவார்த்தை நடத்தப்பட்டது.
தேர்தல் ஆணையம்
மறுவரையறை ஆணையத்திற்கான புதிய அலுவலக வளாகம் துவக்கி வைக்கப்பட்டது
மறுவரையறை ஆணையத்திற்கான புதிய அலுவலக வளாகத்தை மறுவரையறை ஆணையத் தலைவர் நீதிபதி திருமதி ரஞ்சனா தேசாய், இன்று தலைமை தேர்தல் ஆணையர் திரு.சுனில் அரோரா; தேர்தல் ஆணையர் திரு.அசோக் லவாசா; தேர்தல் ஆணையரும் மறுவரையறை ஆணைய உறுப்பினருமான திரு.சுஷில் சந்திரா ஆகியோர் முன்னிலையில் துவக்கி வைத்தார். இந்த அலுவலகம் புதுதில்லியில் உள்ள அசோகா ஹோட்டலின் மூன்றாவது தளத்தில் அமைந்துள்ளது காணொளி மாநாட்டு வசதிகள் கொண்ட மாநாட்டுக் கூடம் உட்பட தேவையான இடவசதி இங்கு உள்ளது.
மறுவரையறை ஆணையம் மார்ச் 2020 முதல் செயல்படத் தொடங்கியுள்ளது இதுவரை 4 முறையான கூட்டங்கள் நடைபெற்றுள்ளன. ஒவ்வொரு மாநிலம்/ யூனியன் பிரதேசத்திற்கும் ஒரு அசோசியேட் உறுப்பினர் ஏற்கனவே நியமிக்கப்பட்டுள்ளார். இந்த மாநிலங்கள்/ யூனியன் பிரதேசங்களில் நிர்வாக மாவட்டங்களை வரையறுப்பதற்கான நாள் 15 ஜூன் 2020 என்று ஆணையம் நிர்ணயித்திருந்தது. இதற்கான விவரங்களைச் சேகரிக்கும் பணிகளும் முடிவடைந்து விட்டன. இந்தப் புதிய அலுவலகம் திறக்கப்பட்டதையடுத்து, திட்டமிடப்பட்டது போல வரையறை தொடர்பான பணிகளை விரைந்து செயல்படுத்துவதற்காக அசோசியேட் உறுப்பினர்களுடன் முறையான விவாதங்கள் துவங்கும் என்று நம்பப்படுகிறது.
(Visitor Counter : 185
நுகர்வோர் நலன், உணவு மற்றும் பொது விநியோகம் அமைச்சகம்
ரேசன் கார்டு சேவைகளை மேம்படுத்த, சிஎஸ்சி மின்னணு-நிர்வாக சேவைகள் இந்திய நிறுவனத்துடன் மத்திய அரசு ஒப்பந்தம்
வர்த்தக வாய்ப்புகள், ரேசன் கடைகளின் வருமானம் ஆகியவற்றை அதிகரிக்க, மத்திய அரசின் உணவு மற்றும் பொது விநியோகத் துறை, சிஎஸ்சி மின்னணு-நிர்வாக சேவைகள் இந்தியா நிறுவனத்துடன் புரிந்துணர்வு ஒப்பந்தம் செய்துள்ளது. இந்த ஒப்பந்தத்தில் பொது விநியோக செயலாளர் திருமதி ஜோத்ஸனா குப்தா, சிஎஸ்சி துணைத்தலைவர் திரு சர்திக் சச்தேவா ஆகியோர் உணவு மற்றும் பொதுவிநியோகத்துறை செயலாளர் திரு சுதன்சு பாண்டே, சிஎஸ்சி நிர்வாக இயக்குனர் திரு திணேஷ் குமார் தியாகி ஆகியோர் முன்னிலையில் கையெழுத்திட்டனர்.
சிஎஸ்சியின் சேவைகளை அனுமதிப்பதன் மூலம், ரேசன் கடைகளின வருமானம் மற்றும் வர்த்தக வாய்ப்புகளை அதிகரிப்பதற்கான சாத்தியங்களை ஆராயும் படி அனைத்து மாநில அரசுகளும் கேட்டுக்கொள்ளப்பட்டுள்ளன.
புதிய ரேஷன் கார்டுகளுக்கு விண்ணப்பிப்பது, தற்போதுள்ள ரேசன் கார்டுகளில் புதிய தகவல்களை சேர்ப்பது, ஆதார் எண் சேர்ப்பது, ரேசன் பொருட்களின் இருப்பு நிலவரத்தை அறிவது, புகார்களை பதிவு செய்வது போன்ற சேவைகளை, சிஎஸ்சி மூலம் மேற்கொள்வது பற்றி மாநிலங்கள் ஆராயலாம். இது மாநில அரசுகளின் விருப்பத்தை பொருத்தது. தரவு பாதுகாப்பு மற்றும் இதர வழிகாட்டுதல்களை பின்பற்றுவதை மாநில அரசுகள் உறுதி செய்ய வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756451
பெட்ரோலியம் மற்றம் இயற்கை எரிவாயு அமைச்சகம்
என்ஆர்எல்  மற்றும் ஐஜிஜிஎல்  நிறுவனங்களிடையே குழாய் வழிப்பாதையைப் பகிர்ந்து கொள்ளும் ஒப்பந்தம் கையெழுத்து
என்ஆர்எல்  மற்றும் ஐஜிஜிஎல்  நிறுவனங்களிடையே குழாய் வழிப்பாதையைப் பகிர்ந்து கொள்ளும் ஒப்பந்தம் நேற்று கையெழுத்தானது. இரு நிறுவனங்களும் பயனடையும் இந்த ஒப்பந்தத்தில் என்ஆர்எல் நிறுவனத்தின் பொது மேலாளர் திரு பி ஜே சர்மா, ஐஜிஜிஎல் நிறுவனத்தின் திட்டத்தலைமை மேலாளர் திரு பங்கஜ் பட்டோவரி ஆகியோர் கையெழுத்திட்டனர்.
ஒடிசாவின் பாரதீப் துறைமுகத்திலிருந்து மேற்கு வங்கம். ஜார்கண்ட் பீகார் வழியாக அசாம் மாநிலத்தில் உள்ள நுமலிகர் சுத்திகரிப்பு நிலையத்திற்கு 1630 கிலோ மீட்டர் நீளத்தில் கச்சா எண்ணெய் குழாய் அமைக்கும் பணியில் என்ஆர்எல் நிறுவனம் ஈடுபட்டுள்ளது. என்ஆர்எல் நிறுவனத்தின் விரிவாக்கத் திட்டத்தில் இந்தக் குழாய் அமைக்கும் பணி மிக முக்கியமானதாகும்.
ஐஜிஜிஎல் நிறுவனம் குவஹாத்தியிலிருந்து நுமலிகர் வரை எரிவாயுக் குழாய் அமைக்கும் பணியை செயல்படுத்திக் கொண்டிருக்கிறது. வடக்கு குவஹாத்தியின் பைகாடா என்ற இடத்திலிருந்து நுமலிகர் வரை 186 கிலோமீட்டர் தூரத்திற்கு இரு நிறுவனங்களின் குழாய்களும் பொதுவான பாதையைப் பகிர்ந்து கொள்கின்றன. இதனால் இந்தக் குழாய் வழிப்பாதைப் பகிர்வு ஒப்பந்தம் என்ஆர்எல் மற்றும் ஐஜிஜிஎல் நிறுவனங்களிடையே ஒருங்கிணைப்பை அதிகரிக்கின்றன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765703
------
(Visitor Counter : 205
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எல்லா நாட்களிலும் 24 மணி நேரமும் அனைத்து வகையான சேவைகளையும் வழங்கும் வசதிக்காக எந்த முயற்சியையும் தமது அரசு விட்டுவைக்காது என்று அருணாச்சலப் பிரதேச முதலமைச்சர் திரு பேமா கண்டு தெரிவித்துள்ளார்
எல்லா நாட்களிலும் 24 மணி நேரமும் அனைத்து வகையான சேவைகளையும் வழங்கும் வசதிக்காக எந்த முயற்சியையும் தமது அரசு விட்டுவைக்காது என்று அருணாச்சலப் பிரதேச முதலமைச்சர் திரு பேமா கண்டு தெரிவித்துள்ளார்.
நல்லாட்சி வாரம் 2022க்கான தமது செய்தியில் இதனைத் தெரிவித்துள்ள முதலமைச்சர், “கிராமங்களுக்கான நிர்வாகம்" என்ற 5 நாள் பிரச்சாரத்தை மத்திய பணியாளர் நலன், பொதுமக்கள் குறைதீர்ப்பு, ஓய்வூதியங்கள் துறை இணை அமைச்சர் டாக்டர் ஜிதேந்திர சிங் இன்று புதுதில்லியில் உள்ள விஞ்ஞான் பவனில் தொடங்கி வைக்கிறார் என்றும் இந்த நாள் நமது தொலைநோக்குப் பார்வைகொண்ட முன்னாள் பிரதமர், பாரத ரத்னா, திரு அடல் பிஹாரி வாஜ்பாயின் பிறந்தநாளை நினைவுகூர்கிறது என்றும் கூறினார்.
'குறைந்தபட்ச அரசு - அதிகபட்ச நிர்வாகம்' என்ற மந்திரத்தை செயபடுத்தத் தமது அரசு உறுதிபூண்டுள்ளதாகவும், செயல்திறன், திறன் ஆகிய இரண்டையும் கொண்டு வருவதற்காக இயக்க முறையில் நிர்வாக சீர்திருத்தங்களை மேற்கொண்டுள்ளதாகவும் முதலமைச்சர் திட்டவட்டமாகத் தெரிவித்தார். மக்கள் எளிதாக வாழ்வதற்கு வசதியாக இ-நிர்வாகத் துறையின் 22 திட்டங்கள் இதில் அடங்கும் என்று அவர் கூறினார்.
2022, டிசம்பர் 23 அன்று மாவட்ட அளவிலான பயிலரங்குகளில் கலந்துரையாடுவதற்காக 373 சிறந்த நல்லாட்சி நடைமுறைகள் கண்டறியப்பட்டதாக நிர்வாக சீர்தித்தங்கள் மற்றும் பொதுமக்கள் குறைதீர்ப்புத் துறை செயலாளர் திரு வி.ஸ்ரீனிவாஸ் தெரிவித்தார்.2022 டிசம்பர் 19 முதல் 25 வரையிலான நல்லாட்சி வாரம்-2022 ல் பொதுமக்கள் குறைதீர்ப்பின் 43 வெற்றிக் கதைகளும் பகிரப்படும் என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884667
ஆயுஷ்
பாரம்பரிய மருத்துவ ஆராய்ச்சிக்காக 25 நாடுகளுடன் ஒப்பந்தம், யோகா கல்விக்கு ஊக்கம் உள்ளிட்ட அறிவிப்புகள்
நாடாளுமன்றத்தில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய ஆயுர்வேத, யோகா & இயற்கை மருத்துவம், யுனானி, சித்தா மற்றும் ஹோமியோபதி இணை அமைச்சர்  திரு கிரண் ரிஜிஜூ கீழ்கண்ட தகவல்களை அளித்தார்.
பாரம்பரிய மருத்துவம் மற்றும் ஹோமியோபதி ஆகிய துறைகளில் ஆராய்ச்சிக்காக இது வரை 25 நாடுகளுடன் ஆயுஷ் அமைச்சகம் ஒப்பந்தம் செய்து கொண்டுள்ளது,
நேபாளம், வங்கதேசம், ஹங்கேரி, டிரினிடாட் & டொபாக்கோ, மலேசியா, சர்வதேச சுகாதார அமைப்பு ஜெனிவா, மொரீஷியஸ், மங்கோலியா, டர்க்மெனிஸ்தான், மியன்மர், ஜெர்மனி , இரான், சாவோ டோம் & பிரின்சிபே, ஈக்வடோரியல் கினியா, கியூபா, கொலம்பியா, ஜப்பான், பொலிவியா, காம்பியா, கினியா குடியரசு, சீனா, செயிண்ட் வின்செண்ட் & தி கிராடின்ஸ், சுரிநாம், பிரேசில் மற்றும் ஜிம்பாப்வே ஆகிய் நாடுகளுடன் ஒப்பந்தங்கள் செய்து கொள்ளப்பட்டுள்ளன.
மத்திய அளவில் தற்சமயம் யோகா கல்விக்கான ஒழுங்குமுறை இல்லை. ஆனால், ஆயுஷ் அமைச்சகத்தின் கீழ் செயல்படும் தன்னாட்சி பெற்ற நிறுவனமான புதுதில்லியில் உள்ள மொரார்ஜி தேசாய் தேசிய யோகா நிறுவனம் பல்வேறு யோகா படிப்புகளை நடத்துகிறது. முதுநிலை, இளநிலை, பட்டயம் மற்றும் சான்றிதழ் படிப்புகளை இந்நிறுவனம் வழங்குகிறது.
ஆயுஷ் அமைச்சகத்தின் தேசிய மருத்துவ குணம் கொண்ட தாவரங்களுக்கான வாரியம், தன்னுடைய ‘மருத்துவ குணம் கொண்ட தாவரங்களின் பாதுகாப்பு, மேம்பாடு மற்றும் நீடித்த மேலாண்மை திட்டத்தின்’ கீழ், பல்வேறு ஆராய்ச்சிகள் மற்றும் வளர்ச்சி திட்டங்களுக்கு ஆதரவு அளித்து வருகிறது.
இது தவிர, நாடு முழுவதும் உள்ள பல்வேறு அரசு ஆராய்ச்சி நிறுவனங்களும் தாவரங்கள் குறித்த ஆராய்ச்சிகளில் ஈடுபட்டுள்ளன. ஆயுர்வேத அறிவியல்களுக்கான மத்திய ஆராய்ச்சிக் குழு மேற்கொண்ட ஆராய்ச்சிகளின் காரணமாக 24 புதிய மருந்துகள் உருவாக்கப்பட்டுள்ளன.
இதற்கிடையே, ஆயுஷ் அமைச்சகத்தின் திறன்மிகு மையங்கள் திட்டம் குறித்து சந்தை ஆராய்ச்சி மற்றும் சமூக மேம்பாட்டு மையம் நடத்திய மதிப்பீட்டில், நாட்டின் பல்வேறு பகுதிகளில் ஆயுஷ் சார்ந்த சுகாதார தீர்வுகளுக்கான புதுமையான திட்டங்களுக்கு இத்திட்டம் ஊக்கமளித்து வருவது குறித்து பாராட்டு தெரிவிக்கப்பட்டுள்ளது.
ஹிமாச்சலப் பிரதேசம், மகாராஷ்டிரா, மேற்கு வங்கம் மற்றும் கேரளா உள்ளிட்ட 10 பல்வேறு மாநிலங்களில் உள்ள 18 திறன்மிகு மையங்கள் இந்த ஆய்வில் மதிப்பிடப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694457
-----
(Visitor Counter : 143